Anëtarësimi i Turqisë në Bashkimin Evropian

Turqia është duke negociuar pranimin e saj në Bashkimin Evropian (BE) si një shtet anëtar, pas aplikimit të saj për herë të parë në Komunitetin Ekonomik Evropian, paraardhësin e BE, më 14 Prill 1987. Pas dhjetë anëtarëve themelues, Turqia ishte një nga vendet e para që u bë anëtare e Këshillit të Evropës në vitin 1949. Vendi ishte gjithashtu një anëtar i asociuar i Bashkimit Evropian Perëndimor që nga viti 1992 deri në fund të tij në vitin 2011. Turqia ka nënshkruar një marrëveshje të Bashkimit Doganor me BE në vitin 1995 dhe është njohur zyrtarisht si një kandidat për anëtarësim të plotë më 12 dhjetor 1999, në Samitin e Helsinkit të Këshillit Evropian . 

Bisedimet për anëtarësim të plotë filluan më 3 tetor 2005. Progresi ishte i ngadaltë, dhe nga 35 kapitujt e nevojshëm për të përfunduar procesin e pranimit vetëm 16 ishin hapur dhe një ishte mbyllur deri në maj 2016. Marrëveshja e hershme lidhur me çështjen e refugjatëve në vitin 2016 midis Turqisë dhe Bashkimit Evropian kishte për qëllim të shpejtojë negociatat pas ngecjes së mëparshme dhe të lejojë udhëtimin pa viza nëpër Evropë për qytetarët turqë.EU-Turkey refugee deal – Q&A, The Guardian 

Që nga viti 2016 negociatat e pranimit kanë ngecur."Turkey is no longer an EU candidate", MEP says, Euronews BE ka akuzuar dhe kritikuar Turqinë për shkelje të të drejtave të njeriut dhe deficite në sundimin e ligjit. Në vitin 2017, zyrtarët e BE u shprehën se politikat e planifikuara turke shkelin kriteret e Kopenhagës të pranueshmërisë për një anëtarësim në BE. Më 26 qershor 2018, Këshilli i Çështjeve të  Përgjithshme të BE deklaroi se "Këshilli vëren se Turqia është duke u larguar më tej nga Bashkimi Evropian. Negociatat e pranimit të Turqisë kanë ngecur dhe asnjë kapitull tjetër nuk mund të konsiderohet për hapje ose mbyllje dhe asnjë punë e mëtejshme për modernizimin e Bashkimit Doganor BE-Turqi nuk është paraparë.” 

 Shih edhe 

 Turqia 
 Bashkimi Evropian 
 Zgjerimi i Bashkimit Evropian 
 Anëtarësimi i Shqipërisë në Bashkimin Evropian 
 Anëtarësimi i Kosovës në Bashkimin Evropian 
 Anëtarësimi i Malit të Zi në Bashkimin Evropian 
 Anëtarësimi i Maqedonisë së Veriut në Bashkimin Evropian 

 Referime 

 Linqe te jashtme 

 Republic of Turkey Secretariat General for EU Affairs
 Myths and Facts about Enlargement, European Commission.
 Turkey: key documents, European Commission.
 Turkey's Chief Negotiator for the EU Egemen Bağış: "We Perceive Europe as a Union of Values"
 2012 Progress Report
 Euronews: Turkey slams EU
 The Telegraph: Boris Johnson says Britain will now help Turkey
Kategoria:Zgjerimi i Bashkimit Evropian